ORBEGOZO URIBE (EAJ, 2019-06-27):
Eskerrik asko berriro ere.
Ubera andrea, froga, datuak mahai gainean, zer jarri duzue? Zer jarri duzue? Tumorea sistemikoa da. Ez dago mediku ausartik, zintzorik hori sendatzeko. Errepasatu esandakoa, errepasatu. Errepasatu. Gero, besteok omen gabiltza Osakidetzako profesionalen inguruan edozer esaten, euren prestigioaren aurka eta abar eta abar. Tumorea sistemikoa da. Ez dago mediku ausartik, zintzorik hori sendatzeko. Lotsagarria. Benetan, pena ematen dit hori esateak, baina benetan lotsagarria.
Badago pelikula bat, gaztelaniaz Doce hombres sin piedad deitzen da, eta esaten du "donde quiera que se encuentre el prejuicio, siempre nubla la verdad, siempre nubla la verdad". Eta hori ari da gertatzen kasu honetan. Urtebete daramagu aurreiritziz, mesfidantzaz betetako ekimen baten atzean.
Esan didazu, ez dakit den aurreikusten zenuelako ez egiteko prentsara begirako politika eta erantzunean ez esateko ba gaurko soziometroan bada esango dizut baina oso gustora, inoiz baino gustaroago esango dizut. Hain zuzen ere, hori delako benetan amorratzen zaituztena, hori delako benetan amorrarazten zaituztena. Zuen egoera katastrofista honen aurrean, oraindik ere herritarrek konfiantza osoa dutelako osasun sistema publikoan, osasun publikoan.
Ezintasuna, ezinegona, kezka horren gainean edo adierazten duzuen kezka horren, amorru horren aurrean, gaurko soziometroak eta benetan ez neukan asmorik esateko, baina esan egingo dut, esan egingo dut eta ahaztu gabe, benetako soziometro dela hauteskundeak, hauteskundeetako emaitzak. Horiek dira benetako soziometroa. Eta egia da, nik ulertzen dut amorraraztea, ulertzen dut amorraraztea, baina bueno.
Benetako gure ereduak emaitza hauek ditu: Nota 7,6 sobre 10 a la calidad de los servicios recibidos, 62 % mejorar las listas de espera. Vale, perfecto. Aurreko asteartean, joan den asteartean hitz egin genuen horri buruz ere bai, egon zen ekimen bat, onartu zen legez besteko proposamen horretan erdibideko bat eta nota hartzen dugu eta hobetu behar da.
Baina beste datuak: % 93k uste du euskal osasun sistemak funtzionatzen duela edo ondo edo oso ondo. Duela bost urte baino bost puntu gehiago, hau da, gero eta pertzepzio hobea dauka euskal gizarteak euskal osasungintza sistemari buruz.
Eta % 6k uste du que funciona mal y muy mal. Badakigu zuek zein portzentajetan zaudeten.
Lo más valorado, profesionalidad del personal sanitario, ese que ha obtenido su plaza a través de un sistema mafioso, corrupto, clientelar, etcétera, etcétera, etcétera.
Humanidad en el trato, instalaciones y equipamientos. Hori gero ahaztu egiten zaizue. Hori eztabaidatu behar denenean Macazaga andrea ez da etortzen. Berak etortzen da bakarrik hitz egin behar denean audioetan esaten denari buruz, ez dakit zeinek esan duela ez dakit zer, besteak esan duela ez dakit zer, dena dela nahaste-borraste bat, sistema klientelarra, korruptoa, mafiosoa, eta abar, eta abar.
Benetan, nik uste dut arazoa hori dela, ezin duzuela jasan, nahiz eta saiatzen ari zareten mezu hori zabaltzen, ezin duzuela jasan benetan osasungintzak Euskadin aurrera egitea eta herritarrei behar bezalako zerbitzua ematen jarraitzea.
Gero beste gauza bat, nik ez dakit zergatik uste duzuen zuek bakarrik egiten dituzuela aktak irakurri, txostenak irakurri, audioak entzun. Zenbat audio daude? 31, ez daukagu inongo problemarik, argitaratuta 31 daude.
Ez dut aurkitu Ane Martin, zuk aipatu duzuna interpelazioan, kointziditzen duena egunkari bateko kazetariak idatzitako paragrafo berdinarekin? Hori ez dut aurkitu, hori ez, baina beste guztiak entzuteko aukera izan dut.
Baina nik uste dut gaurkoan azpimarratu nahiko genukeena gure taldekoak ere oso kezkatuak daudela, eta oso gauza larri baten aurrean gaudelako.
Eta interpelazioan ere esan zenuen, mehatxua egiteaz aparte, aipatu zenuen Murga sailburua gezurtia dela, koldarra zela aipatu zenuen, gezurti deitu zenion sailburuari. Eta zertan oinarrituta? Pertsona batek audio batean esandakoan, duela 15 urte, berak esan zuen moduan edo Erkorera jaunak azaldu zuen moduan, duela 15 urte esandakoaz.
Eta horretaz defendatzen denean esaten duzu ari dela defentsibara jartzen, beste pertsonei atakatzen, gezurti deitzen besteari eta abar.
Begira, Ubera andrea, nik uste dut legebiltzarkideen lana, zuk esan duzun bezala, dela kontrolatzea eta sustatzea Jaurlaritzaren ekimen hori, baina uste dut duela urte bete hasi genuen gai honekin pixka bat jada pasatzen ari zaretela, eta ez guk ez dugulako gauzak argitzerik nahi, baizik eta gauzak egiteko, gauzak ondo egin behar direlako eta, batez ere, besteen eskubideak ere bai errespetatuz.
Beste gauza bat aipatu nahi nuen ere bai, baina ikusita denbora agortu dudala, besterik ez, mila esker.